આણંદ જિલ્લાના બોરસદ તાલુકાના રાસ ગામે બસ સ્ટેન્ડ પાસે રહેતા અને આઈસ્ક્રીમનો વ્યવસાય કરતા સરીલાલ શંકરલાલ જાટ (મૂળ રહે.ખડલામણીયા તા.રેલમગડા જિ.ઉદયપુર, રાજસ્થાન) રવિવારે મોડીરાત્રિના મોટર સાયકલ લઈ કણભા ગામના ઘનશ્યામપુરા ઉત્તર બુનિયાદી શાળા પાસેથી પસાર થઈ રહ્યા હતા. સામેથી પૂરઝડપે આવી ચઢેલી મોટરસાયકલના ચાલક હર્ષદભાઈ અરવિંદભાઈ ચૌહાણ(રહે. અમીયાદ પુરબીયાપુરા)એ સરીલાલ જાટની મોટર સાયકલ સાથે પોતાની મોટર સાયકલ અથડાવતાં અકસ્માત સર્જયો હતો. આ અકસ્માતમાં બન્ને મોટરસાયકલ ચાલક હર્ષદભાઈ ચૌહાણ અને સરીલાલ જાટનું સ્થળ પર જ મોત નીપજ્યું હતું.મૃતક સરીલાલ જાટ આઈસ્ક્રીમ વેચી પરત આવી રહ્યા હતા ત્યારે આ અકસ્માત સર્જાયો હતો.